
ΕΦΗΜΕΡΙΣΤΗΐ ΚΥΒΕΡΝ ΗΣΕΟΕ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

5 ΔΕΚΕΜΒΡΙΟΥ 1988 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

862 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση τοπικού ρυμοτομικού σχεδίου στην εκτός του εγκε¬ 
κριμένου ρυμοτομικού σχεδίου περιοχή «Μπάρα» του δή¬ 
μου Αλεξανδρούπολης (ν. Έβρου) για τον καθορισμό χώ¬ 
ρου ανέγερσης Κέντρου Τεχνικής και Επαγγελματικής 
Κατάρτισης (Κ.Ε.Τ.Ε.Κ.) και καθορισμός των όρων και 


περιορισμών δόμησης αυτού... 1 

Απόρριψη της τροποποίησης του ρυμοτομικού σχεδίου πό- 
λεως Μύτικα (υπόθεση κληρ. Ζώη Τζουροπάνου και Ευαγ. 

Θ. Λίλα) . 2 

Τροποποίηση στα ΟΤ 468 και 469 του Δήμου Αμαρουσίου .. 3 


Τροποποίηση του ρυμοτομικού σχεδίου Κηφισιάς στα ΟΤ 618 
και ΟΤ 619 για την μετατόπιση της οδού Αγρίνιου και διά¬ 
νοιξη οδού μεταξύ Αγρίνιου και Κοκκινάκη . . 4 

Καθορισμός υψών οικοδομών σε οικισμούς μέχρι 5.000 κα¬ 
τοίκους του Ν. Αχαΐας, μετά την ισχύ του Γ.Ο.Κ./85 . 5 

Κατηγοριοποίηση και καθορισμός ορίων οικισμών Γιανέϊκα 
Θολοπόταμος της Κοιν. Αιγείρας Επαρχίας Αιγιαλείας Ν. 


Αχαΐας.. 6 

Έγκριση Αναθεώρησης Πολεοδομικού Σχεδίου και όρων δό¬ 
μησης οικισμού Ανατολής Ιωαννίνων . 7 

Ένταξη σε κατηγορίες και καθορισμός ορίων του οικισμού 
ΤΑΛΑΝΤΑ της Κοινότητας Ταλάντων Επιδ. Λιμηράς με 
καθορισμό όρων και περιορισμών δόμησης. 8 

Χαρακτηρισμός του δρόμου Πεύκων έως Νότιο οδικό άξονα 
Ιεράπετρας Ν. Λασιθίου ως Κοινοτικού. 9 

Τροποποίηση του ρυμοτομικού σχεδίου Αγίου Νικολάου (Ν. 
Λασιθίου) στο Ο.Τ. 161 και καθορισμός των όρων δομή- 
σεως τμήματος αυτού.10 

Κατηγοριοποίηση, καθορισμός ορίων και όρων δόμησης του 
οικισμού Μικρομάνης Ν. Μεσσηνίας.11 


Διορθώσεις Σφαλμάτων 

Διόρθωση σφαλμάτων στον καθορισμκό των ορίων του αιγια- 
λού και δημιουργία ζώνης παραλίας στη θέση «ΡΟΒΙΕΣ - 
ΛΙΜΝΗΣ» (κτήμα Παπαδοπούλου) στο Ν. Εύβοιας ... 12 


ΠΟΛΕΟΔΟΜΙΑ 

ΑΠΟΦΑΣΕΙΣ 

8031/8/4458 (1) 

Έγκριση τοπικού ρυμοτομικού σχεδίου στην εκτός του εγκεκρι¬ 
μένου ρυμοτομικού σχεδίου περιοχή «Μπάρα» του δήμου Αλε¬ 
ξανδρούπολης (ν. Έβρου) για τον καθορισμό χώρου ανέγερ¬ 
σης Κέντρου Τεχνικής και Επαγγελματικής Κατάρτισης 
(Κ.Ε.Τ.Ε.Κ.) και καθορισμός των όρων και περιορισμών δό¬ 
μησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του ν. 1337/1983 «Επέκταση των πολεοδο- 
μικών σχεδίων, οικιστική ανάπτυξη και σχετικές ρυθμίσεις» 
(ΦΕΚ 33/Α) και ειδικότερα το άρθρο 26, όπως αντικαταστά- 
θηκε με την παραγρ. 13 του άρθρου 8 του ν. 1512/1985 «Τρο¬ 
ποποίηση και συμπλήρωση πολεοδομικών διατάξεων, ρύθμιση 
συναφών θεμάτων και θεμάτων του Ταμείου Νομικών» (ΦΕΚ 
4/Α). 

2. Τις διατάξεις του ν.1577/1985 «Γενικός Πολεοδομικός 
Κανονισμός» (ΦΕΚ 210/Α) και ειδικότερα τα άρθρα 7, 8 (παρ. 
1) και 9, όπως τροποποιήθηκαν με τις διατάξεις του ν. 1647/ 
1986 «Οργανισμός Κτηματολογίου και Χαρτογραφήσεων Ελλά¬ 
δας (ΟΚΧΕ) και άλλες σχετικές διατάξεις» (ΦΕΚ 141/Α) και 
1772/1988 «Τροποποίηση του ν.1577/1985 (ΓΟΚ) και άλλες 
σχετικές διατάξεις» (ΦΕΚ 91/Α). 

3. Τις διατάξεις του ν.1558/1985 «Κυβέρνηση και Κυβερνη¬ 
τικά Όργανα» (ΦΕΚ 137/Α) και ειδικότερα το άρθρο 23 πα¬ 
ραγρ. 1. 

4. Τις διατάξεις του ν.1647/86 «Οργανισμός Κτηματολογίου 
και Χαρτογραφήσεων Ελλάδας (ΟΚΧΕ) και άλλες σχετικές ρυθ¬ 
μίσεις (ΦΕΚ 141/Α) και ειδικότερα το άρθρο 12 (παρ. 5). 

5. Την υπ’ αριθ. Τ. 1291/1987 απόφαση του Πρωθυπουργού 
«Σύσταση θέσης Αναπληρωτή Υπουργού στα Υπουργεία Εξωτε¬ 
ρικών, Εθνικής Άμυνας, Περιβάλλοντος, Χωροταξίας και Δημο¬ 
σίων Έργων, Μεταφορών και Επικοινωνιών και Υφυπουργού 
στο Υπουργείο Εθνικής Οικονομίας (ΦΕΚ 525/8). 

6. Την υπ’ αριθ. Υ.1436/15.10.1987 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων Μανόλη 
Παπαστεφανάκι» (ΦΕΚ 549/Β/18.10.88). 

7. Την υπ’ αριθ. 15883/1903/8.2.1988 κοινή απόφαση 
των Υπουργού Προεδρίας της Κυβέρνησης και του Αναπληρωτή 
Υπουργού Περιβάλλοντος, Χωροταξίας και Δημοσίων Έργων 
(ΦΕΚ 142/Β). 

8. Την υπ’ αριθ. 314/1988 γνωμοδότηση του Κεντρικού 

















8856 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Συμβουλίου Χωροταξίας, Οικισμού και περιβάλλοντος, αποφασί¬ 
ζουμε: 

1. Εγκρίνεται τοπικό ρυμοτομικό σχέδιο στην εκτός του εγκε¬ 
κριμένου ρυμοτομικού σχεδίου περιοχή «Μπάρα» του δήμου Αλε¬ 
ξανδρούπολης (ν. Έβρου) για τον καθορισμό χώρου ανέγερσης 
Κέντρου Τεχνικής και Επαγγελματικής Κατάρτισης (ΚΕ.- 
Τ.Ε.Κ.), όπως ο χώρος φαίνεται με στοιχεία ΑΒΓΔΕΖΗ- 
ΘΟΝΜΑ στο σχετικό πρωτότυπο διάγραμμα σε κλίμακα 1:500, 
που θεωρήθηκε από τον Προϊστάμενο της Διεύθυνσης Τοπογρα¬ 
φικών Εφαρμογών με την υπ’ αριθ. 80318/4458/1988 πράξη 
του. 

Ακριβές αντίγραφο του διαγράμματος αυτού θα είναι αναρτη- 
μένο για 20 μέρες από τη δημοσίευση της παρούσας απόφασης 
στην Εφημερίδα της Κυβερνήσεως στο Τμήμα Αρχείου Σχεδίων 
της Διεύθυνσης Τοπογραφικών Εφαρμογών του Υπουργείου Πε¬ 
ριβάλλοντος, Χωροταξίας και Δημοσίων Έργων, οδός Πουλίου 
και Αμαλιάδος 17, για να λάβουν γνώση οι ενδιαφερόμενοι. 

2. Οι όροι και περιορισμοί δόμησης του παραπάνω χώρου κα¬ 
θορίζονται ως εξής: 

α) Ποσοστό κάλυψης πενήντα τοις εκατό (50%) της επιφά¬ 
νειας του χώρου. 

β) Συντελεστής δόμησης έξι δέκατα (0,6). 

γ) Μέγιστο επιτρεπόμενο ύψος των ανεγερθησομένων κτιρίων 
έντεκα (11) μέτρα. 

δ) Απόσταση των κτιρίων από τα πλάγια και οπίσθια όρια του 
χώρου πέντε (5) μέτρα, και από τη ρυμοτομική γραμμή της οδού 
προς Παλαγία σαράντα (40) μέτρα. , 

3. Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Νοεμβρίου 1988 

Ο ΑΝΑΠΛ. ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 
-♦- 

Αριθ. 4472 (2) 

Απόρριψη της τροποποίησης του ρυμοτομικού σχεδίου πόλεως 

Μύτικα (υπόθεση χληρ. Ζώη Τζουροπάνου και Ευαγ. Θ. 

Λίλα). 

Ο ΝΟΜΑΡΧΗΣ ΑΙΤΟΛ/ΝΙΑΣ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923 όπως 
μεταγενέστερα τροποποιήθηκαν και συμπληρώθηκαν και ειδικό¬ 
τερα τα άρθρα 3 και 70. 

2. Τις διατάξεις του Π.Ν. 314/1968 (ΦΕΚ 47/Α) όπως τρο¬ 
ποποιήθηκαν και συμπληρώθηκαν με το υπ’ αριθ. 1018/71 Ν. 
Δ/γμα (ΦΕΚ 220/Α) και με την παρ. 3 του άρθρου 34 του Ν. 
1577/85 (ΦΕΚ 210/Α). 

3. Τις διατάξεις του υπ’ αριθ. 183/1986 Π. Δ/τος (ΦΕΚ 
70/α) και ειδικότερα το άρθρο 3. 

4. Τις υπ’ αριθ. 72/87 και 88/87 αποφάσεις Κοιν. Συμβ. 
Μύτικα. 

6. Την Γ4Δ/15883/1903/8.2.88 κοινή απόφαση ΦΕΚ 
142/Β/15.3.88 «περί μη δημοσίευσης διαγρ/των». 

7. Την υπ’ αριθ. 20/88 (θέμα 7ο) γνωμοδότηση του Συμβου¬ 
λίου Χωροταξίας, Οικισμού και Περιβάλλοντος, Νομού Αιτωλ/ 
νιας. 

8. Το γεγονός ότι καταλαμβάνεται δημόσιος χώρος (αιγιαλός) 
και ρυμοτομούνται νομίμως υφιστάμενες οικοδομές, αποφασί¬ 
ζουμε: 

Άρθρο I 

Απορρίπτεται συνολικά η τροποποίηση του ρυμοτομικού σχε¬ 
δίου πόλεως Μύτικα που φαίνεται στα συνημμένα τοπ/κά του 
μηχ. Γεωργίου Πουρνάρα. 


Η προτεινόμενη διαπλάτυνση του δρόμου, είναι καθαρά θεω¬ 
ρητική χωρίς πρακτικό αποτέλεσμα, αφού υπάρχουν νέες οικοδο¬ 
μές, και θα ρυμοτομούνται. 

Άρθρο 2 

Η ισχύς της παρούσης απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 17 Νοεμβρίου 1988 

Ο Νομάρχης 

ΓΙΩΡΓΟΣ ΠΑΠΑΙΩΑΝΝΟΥ 

Αριθ. 29456/731/88 (3) 

Τροποποίηση στα ΟΤ 468 και 469 του Δήμου Αμαρουσίου. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις: α) του Ν. Δ/τος της 17.7.23 «περί σχεδίων 
πόλεων κλπ.» όπως μεταγενέστερα τροποποιήθηκαν και συμπλη¬ 
ρώθηκαν και ειδικότερα το άρθρο 29 και β) της παρ. 2 του άρ¬ 
θρου 4 τού Ν. 622/1977 «περί εισπράξεως υπό του Δημοσίου 
Ταμείου των δια την έκδοσιν οικοδομικών αδειών καταβαλλομέ- 
νων φόρων κλπ.» (ΦΕΚ 171Α). 

2. Τις διατάξεις του Ν. 947/1979 «περί οικιστικών περιοχών 
(ΦΕΚ 169Α) και ειδικότερα το άρθρο 62 παρ. 1. 

3. Τις διατάξεις του Ν. 3200/1955 «περί διοικητικής αποκε- 
ντρώσεως» (ΦΕΚ 97Α). 

4. Τις διατάξεις του άρθρου 1 του ΑΝ 314/68 «περί παροχής 
εις τον Υπουργό Βορείου Ελλάδος και τους Νομάρχας αρμοδιό¬ 
τητας επί θεμάτων εγκρίσεως επεκτάσεως ή τροποποιήσεως σχε¬ 
δίων πόλεων και κωμών» (ΦΕΚ 47Α) όπως αντικαταστάθηκε με 
το Ν.Δ. 1018/1971 (ΦΕΚ 220Α) και συμπληρώθηκε με την 
παρ. 2 του άρθρου 33 του Ν. 1337/83 «Επέκταση των πολεοδο- 
μικών σχεδίων, οικιστική ανάπτυξη και σχετικές ρυθμίσεις (ΦΕΚ 
33Α). 

5. Τις διατάξεις του υπ’ αρ. 183 Π.Δ/τος «περί έγκρισης τρο¬ 
ποποιήσεων σχεδίων πόλεων κλπ. (ΦΕΚ 70Α/5.6.1986). 

6. Τις υπ’ αριθμ. 33/87 και 114/86 αποφάσεις του Δ.Σ. 
Αμαρουσίου. 

7. Το πρακτικό 24 της συνεδρίας 41 για το θέμα, του Νομαρ¬ 
χιακού Συμβουλίου Χωροταξίας, Οικισμού και Περιβάλλοντος 
Ανατολικής Αττικής, αποφασίζουμε: 

Την τροποποίηση του εγκεκριμένου ρυμοτομικού σχεδίου του 
Δήμου Αμαρουσίου του Δήμου Αμαρουσίου στα ΟΤ 468-469, 
ώστε οι μεταξύ αυτών ρυμοτομικές και οικοδομικές γραμμές να 
επανέλθουν στην θέση που ορίζει το Δ/γμα της 31.1.70 (ΦΕΚ 
21 Δ/70) όπως φαίνονται στο τοπογραφικό διάγραμμα που συνο¬ 
δεύει την απόφαση αυτή. 

Το παραπάνω διάγραμμα να αναρτηθεί στην Δ/νση Πολ/μίας 
επί 15 ημέρες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 22 Νοεμβρίου 1988 

Ο Νομάρχης 
ΗΡ. ΠΑΠΑΔΟΠΟΥΛΟΣ 

-♦- 

Αριθ. 21312/498/88 (4) 

Τροποποίηση του ρυμοτομικού σχεδίου Κηφισιάς στα ΟΤ 618 

και ΟΤ 619 για την μετατόπιση της οδού Αγρίνιου και διά¬ 
νοιξη οδού μεταξύ Αγρίνιου και Κοκκινάκη. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις: α) του Ν.Δ/τος της 17.7.23 «περί σχεδίων 
πόλεων κλπ.» όπως μεταγενέστερα τροποποιήθηκαν και συμπλη- 

ρώθηκαν και ειδικότερα το άρθρο 29 και β) της παρ. 2 του άρ¬ 
θρου 4 του Ν. 622/1977 «περί εισπράξεως υπό του Δημοσίου 
Ταμείου των δια την έκδοσιν οικοδομικών αδειών καταβαλλομέ- 
νων φόρων κλπ.» (ΦΕΚ 171Α). 

2. Τις διατάξεις του Ν. 947/1979 «περί οικιστικών περιοχών 
(ΦΕΚ 169Α) και ειδικότερα το άρθρο 62 παρ. 1. 

3. Τις διατάξεις του Ν. 3200/1955 «περί διοικητικής αποκε- 
ντρώσεως» (ΦΕΚ 97Α). 

4. Τις διατάξεις του άρθρου 1 του ΑΝ. 314/68 «περί παροχής 
εις τον Υπουργό Βορείου Ελλάδος και τους Νομάρχες αρμοδιότη¬ 
τας επί θεμάτων εγκρίσεως επεκτάσεως ή τροποποιήσεως σχε¬ 
δίων πόλεων και κωμών» (ΦΕΚ 47Α) όπως αντικαταστάθηκε με 
το Ν.Δ. 1018/1971 (ΦΕΚ 220Α) και συμπληρώθηκε με την 
παρ. 2 του άρθρου 33 του Ν. 1337/83 «Επέκταση των πολεοδο- 
μικών σχεδίων, οικιστική ανάπτυξη και σχετικές ρυθμίσεις (ΦΕΚ 

33Α). 

5. Τις διατάξεις του υπ’ αρ. 183 Π. Δ/τος «περί έγκρισης τρο¬ 
ποποιήσεων σχεδίων πόλεων κλπ.» (ΦΕΚ 70Α/5.6.1986). 

6. Τις υπ’ αριθμ. 290/84 αποφάσεις του Δ.Σ. Κηφισιάς. 

7. Το πρακτικό 22 της συνεδρίας για το θέμα, του Νομαρχια¬ 
κού Συμβουλίου Χωροταξίας, Οικισμού και Περιβάλλοντος Ανα¬ 
τολικής Αττικής, αποφασίζουμε: 

1) Την τροποποίηση του ρυμοτομικού σχεδίου στα ΟΤ 618 και 
619 του Δήμου Κηφισιάς, με την μετατόπιση των ρυμοτομικών 
και Οικοδομικών Γραμμών εις τρόπο ώστε να ευθυγραμμίζεται η 
οδός Αγρίνιου, να μην ρυμοτομούνται χτίσματα και να μην γίνε¬ 
ται μονομερής ρυμοτόμηση, στη μία μόνο πλευρά του δρόμου επ’ 
ωφελεία των απέναντι ιδιοκτησιών. 

2) Την διάνοιξη της οδού που συνδέει την οδό Αγρίνιου με την 
οδό Κοκκινάκη. 

Τα παραπάνω φαίνονται στο τοπογραφικό διάγραμμα που συ¬ 
νοδεύει την απόφαση αυτή. Το διάγραμμα αυτό να αναρτηθεί 
στην Δ/νση Πολεοδομίας επί 15 ημέρες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 22 Νοεμβρίου 1988 

Ο Νομάρχης 
ΗΡ. ΠΑΠΑΔΟΠΟΪΛΟΣ 

- 4 - 7 

Αριθ. X. 11147 (5) 

Καθορισμός υψών οικοδομών σε οικισμούς μέχρι 5.000 κατοί¬ 
κους του Ν. Αχαΐας, μετά την ισχύ του Γ.Ο.Κ./85. 

Η ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Το με αρ. πρωτ. Γ. 33664/3363/30.4.86 έγγραφο του 
ΥΠΕΧΩΔΕ. 

2. Τα άρθρ. 9 παρ. 7 και 7 παρ. 2 του ΓΟΚ/85 (Ν. 1577/85 
ΦΕ1Κ 210Α). 

3. Το με αρ. πρωτ. 3811/3809/26.11.86 έγγραφο του Πο- 
λεοδ. Γραφείου Αιγιαλείας. 

4. Το με αρ. πρωτ. Κ. 1852/31.12.86 και Κ. 1919/ 
4.10.88 έγγραφο του Πολεοδομικού Γραφείου Κ. Αχαΐας. 

5. Τις αποφάσεις έγκρισης σχεδίων πόλεων των οικισμών Η. 
8741/13.8.79, 71394/1.10.68, Η. 6878/23.6.79 (ΦΕΚ 
370Δ/12.7.79), Β.Δ. 30.5.25 (ΦΕΚ 134Α), Α.81177/73 
ΦΕΚ 123/5.5.73, 2998/1.3.78, ΦΕΚ 187/21.4.78, Η. 
10030/8.9.71, Η. 10867/14.11.73, Η. 30114/4.10.75, 
Η. 29410/1.6.73, Η. 3686/17.11.73, Η. 7005/10.6.78, 
Η. 26235/15.2.74, Η. 129924/16.12.74,45434/21.6.69, 
Δ/γμα 29.3.1876, Δ/γμα 21.6.69 Δ/γμα 22.9.1934, Δ/γμα 
28.12.63, Δ/γμα 22.11.65 και το γεγονός ότι με το άρθρ. 9 
παρ. 8 του Ν. 1577/85 καταργήθηκαν τα ύψη που καθόριζαν οι 
απόφασεις αυτές και ορίστηκαν νέα ύψη βάσει των συντελεστών 
δόμησης. 

6. Τις διατάξεις του άρθρου 1 του Α.Ν. 314/1968 «περί πα¬ 
ροχής εις τον Υπουργό Βορ. Ελλάδας και τους Νομάρχες αρμο¬ 


διότητας επί θεμάτων εγκρίσεως επεκτάσεως ή τροποποιήσεως 
σχεδίων πόλεων και κωμών (ΦΕΚ 47/Α) όπως ισχύει σήμερα. 

7. Την με αρ. 19/6/21.10.88 γνωμοδότηση του Συμβουλίου 
Χ.Ο.Π. του Ν. Αχαΐας, αποφασίζουμε: 

Καθορίζουμε τους παρακάτω αριθμητικούς συντελεστές ανά 
οικισμό και τα αντίστοιχα ύψη που είναι χαμηλότερα από αυτά 
που όριζε η παρ. 7 του άρθρου 9 του Ν. 1577/85. 


Επαρχία Πατρών 


Οικισμοί 

Ύψη 

Σ.Δ. 

Σούλι (Ρυάκι Ελεκύστρας) 

8.00 μ 

0,8 

Καλλιθέα 

8,50 μ 

1 

Βραχνέϊκα - Τομέας Α 

11,50 μ 

- 

Βραχνέϊκα - Τομέας Β 

11,50 μ 

- 

Ρίου (Πιτίτσα) Τομέας Α 

8.00 μ 

- 

Ρίου (Πιτίτσα) Τομέας Β 

8.00 μ 

- 

Μιντιλόγλι 

11.00 μ 

1.2. 

Σαλμενίκο Τομέας Α 

8.00 μ 

1 

Σαλμενίκο Τομέας Β 

8.00 μ 

0.8 

Σαρκουνάς 

8.00 μ 

- 

Μετόχι 

8.00 μ 

— 

Επαρχία Αιγιάλειας - 

Καλαβρύτων 


Ακράτα - τομείς I και II 

13,00 μ 

1 

Συλίβαινα παλιό σχέδιο 

13,00 μ 

1 

Συλίβαινα 1η επέκταση 

13,00 μ 

1.2 

Συλίβαινα 2η επέκταση 

13,00 μ 

1.2 

Τράπεζα 

11,00 μ 

0.8 

Βαλιμήτικα 

8.00 μ 

1 

Ροδοδάφνη 

9.00 μ 

1 

Κουνινά 

8.00 μ 

0.6 

Μεσηνέζη 

8.00 μ 

1.2 

Άμπελος 

8.00 μ 

0.8 

Ααμπινό Αιγών 

8.00 μ 

1 

Διακοπτό 

8.00 μ 

1.2 

Ελίκη (Κατουρλά) 

8.50 μ 

1.2 

Μεϊντανά 

10.00 μ 

1.2 

Πάος 

8.00 μ 

0.8 

Κούτελη 

8.00 μ 

0.8 


Στους οικισμούς που δεν ορίζεται ο σ.δ. ισχύει ο ήδη εγκεκριμέ¬ 
νος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 8 Νοεμβρίου 1988 
Η Νομάρχης 

ΑΝΑΣΤ. ΚΑΝΕΛΛΟΠΟΥΛΟΥ 
-♦- 

Αριθ. X. 8551 (6) 

Κατηγοριοποίηση και καθορισμός ορίων οικισμών Γιανέϊκα Θο- 

λοπόταμος της Κοιν. Αιγείρας Επαρχίας Αιγιαλείας Ν. 

Αχαΐας. 

Η ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Το από 24.4.85 (ΦΕΚ 181Δ/3.5.85) «περί τρόπου καθο¬ 
ρισμού ορίων οικισμών της χώρας μέχρι 2.000 κατοίκους κατη¬ 
γορίας αυτών και καθορισμού όρων και περιορισμών δόμησής 
τους». 

2. Το από 14.2.87 Π.Δ. (ΦΕΚ 133Δ/23.2.87) που αφορά 
τροποποίηση, των από 24.4.85 «Τρόπος καθορισμού ορίων οικι¬ 
σμών της χώρας μέχρι 2.000 κατοίκους κατηγορίες αυτών και 
καθορισμός όρων και περιορισμών δόμησής τους» (ΦΕΚ 181 Δ) 
και από 20.8.85 «πολεοδόμηση και επέκταση οικισμών της χώ¬ 
ρας μέχρι 2000 κατοίκους και τροποποίηση του από 24.4.85 
Π.Δ/τος ΦΕΚ 414/Δ». 

3. Τα πληθυσμιακά στοιχεία της τελευταίας απογραφής του 
Κράτους της ΕΣΥΕ. 

4. Τη μελέτη σχεδιασμού ανοικτών πόλεων που εκπονήθηκε 
από ομάδα μελετητών που έκανε προτάσεις για την οριοθέτηση, 
κατηγοριοποίηση κ.λπ. των οικισμών του Ν. Αχαΐας σύμφωνα με 
τις προδιαγραφές του ΤΠΕΧΩΔΕ. 

5. Την υπ’ αρ. 52/88 απόφαση Κοινοτικού Συμβουλίου Αιγεί- 
ρας· 

6. Την υπ’ αρ. 15/4/26.8.88 γνωμοδότηση του Συμβουλίου 
ΧΟΠ του Ν. Αχαΐας, αποφασίζουμε: 

1. Καθορίζουμε τα όρια των οικισμών Γιαννέϊκα, Θολοπότα- 
μου όπως αυτά φαίνονται στα διαγράμματα σε κλ. αντίστοιχα 
1:250 και 1:500 που συνοδεύουν την απόφαση και φέρουν τη 
σφραγίδα του ΣΧΟΠ. 

2. Εντός των ορίων των οικισμών ισχύουν οι γενικοί όροι δό¬ 
μησης που προβλέπονται. από το Π.Δ. ΦΕΚ/181Δ/3.5.85 
όπως τροποποιήθηκε με το από 14.2.87 Π.Δ. ΦΕΚ 133Δ/ 

23.2.87 και για τους οικισμούς Γιαννέϊκα, Θολοπόταμος αρτιό¬ 
τητα γηπέδου 600 τ.μ. 

3. Κατά παρέκκλιση εντός των ορίων του οικισμού θεωρούνται 
άρτια τα οικόπεδα με όποιο εμβαδόν είχαν στις 3.5.85 ημέρα δη¬ 
μοσίευσης του από 24.4.85 Π.Δ/τος. 

4. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογρα¬ 
φικό διάγραμμα από το Τμήμα Πολεοδομίας και Π.Ε. της Νο¬ 
μαρχίας ώστε να εξασφαλίζεται η συνέχεια των υπαρχόντων κοι¬ 
νόχρηστων χώρων και η δημιουργία νέων κοινόχρηστων χώρων 
σύμφωνα με τα οριζόμενα στις διατάξεις της παρ. 1 του άρθρ. 6 
του από 24.4.85 Δ/τος όπως αυτό τροποποιήθηκε με το από 

14.2.87 (ΦΕΚ 133Δ/23.2.87). 

β) Να εξασφαλίζεται οπωσδήποτε η συνέχεια των υφισταμέ¬ 
νων ή εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.85 
(ΦΕΚ 181Δ/3.5.85) όπως τροποποιήθηκε με το από 14.2.87 
Π.Δ. (ΦΕΚ 133Δ/23.2.87). 

Η απόφαση να δημοσιευθεί στην Εφημερίδα της Κυβερνή- 
σεως. 

Τα διαγράμματα θα αναρτηθούν στο Τ.Π. και Π.Ε. Πάτρας 
από 1.12.88 έως 15.12.88. 

Πάτρα, 4 Νοεμβρίου 1988 
Η Νομάρχης 

ΑΝΑΣΤ. ΚΑΝΕΑΛΟΠΟΤΛΟΤ 


Αριθ. 1335 Ε.Π.Α (7) 

Έγκριση Αναθεώρησης Πολεοδομικού Σχεδίου και όρων δόμη¬ 
σης οικισμού Ανατολής Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Ν.Δ/γματος «περί σχεδίων πόλεων της 
17.7.1923 όπως μεταγενέστερα τροποποιήθηκαν και συμπλη¬ 
ρώθηκαν και ειδικώτερα τα άρθρα 3, 9, 29, 70 και 85 Α. 

2. Τις διατάξεις του Ν. 1577/85 (ΦΕΚ 210Α) όπως τροπο¬ 
ποιήθηκαν με το Ν. 1772/88 (ΦΕΚ 91Α) και ειδικώτερα τα άρ¬ 
θρα 6 (παρ. 2) 7,8, (παρ. 1) 9,14 (παρ. 3), 16 και 34 (παρ. 1). 

3. Τις διατάξεις του υπ’ αριθ. 183 Π.Δ. (ΦΕΚ 70/Α/5.6.86) 
περί «παροχής αρμοδιοτήτων στους Νομάρχες». 

4. Τις διατάξεις του Ν. 1558 (ΦΕΚ 137/Α) και ειδικώτερα 
το άρθρο 23 παρ. 1 «Κυβέρνηση και Κυβερνητικά Όργανα». 

5. Την υπ’ αριθ. 71877/3169/86 (ΦΕΚ 58Δ) απόφαση 
Υπουργού Περιβάλλοντος, Χωροταξίας και Δημοσίων Έργων» 
Έγκριση Γενικού Πολεοδομικού σχεδίου (Γ.Π.Σ.) της πόλης των 
Ιωαννίνων και των Κοινοτήτων Ανατολής, Κατσικά, των οικι¬ 
σμών Βελισσαρίου - Πεντέλης - Τσιφλικόπουλου, Κοινότητας 
Σταυρακίου και του οικισμού Εξοχής Κοινότητας Περάματος. 

6. Την υπ’ αριθ. 61599/3522/88 (ΦΕΚ 568Δ) κοινή από¬ 


φαση Υπουργού Αναπληρωτή Περιβάλλοντος Χωροταξίας και 
Δημοσίων Έργων και Υφυπουργού Γεωργίας «Έγκριση τροπο¬ 
ποίησης Γενικού Πολεοδομικού Σχεδίου (Γ.Π.Σ.) της πόλη των 
Ιωαννίνων και των Κοινοτήτων Ανατολής, Κατσικά των οικι¬ 
σμών Βελισσαρίου - Πεντέλης - Τσιφλικοπούλου (κοινότητας 
Σταυρακίου) και του οικισμού Εξοχής (Κοινότητας Περάματος) 
και της κοινότητας Μαρμάρων που έχει εγκριθεί με την υπ’ αριθ. 
71877/3169/86 απόφαση του Υπουργού Περιβάλλοντος Χω¬ 
ροταξίας και Δημοσίων Έργων. 

7. Την υπ’ αριθ. Τ.Υ. 17147/21.11.78 απόφαση Νομάρχη 
Ιωαννίνων έγκρισης του ρυμοτομικού σχεδίου «Ράχη Σαμή», και 
τις υπ’ αρ. 3646/24.3.72 (ΦΕΚ 81Δ/17.4.72), Τ.Υ. 
103547/25.9.73 (ΦΕΚ 31Δ/9.2.74) και 422/5.4.72 (ΦΕΚ 
120 Δ/20.5.72) αποφάσεις Νομάρχη Ιωαννίνων έγκρισης του 
Σχεδίου Ανατολής. 

8. Την υπ’ αριθ. 108/18.9.87 γνωμοδότηση του Κοινοτικού 
Συμβουλίου Ανατολής. 

9. Την υπ’ αριθ. 16η/27.4.88 γνωμοδότηση του Συμβουλίου 
Χωροταξίας Οικισμού και Περιβάλλοντος Νομού Ιωαννίνων. 

10. Την Γ4δ/15883/1903/8.2.88 απόφαση Υπουργού 
Αναπληρωτή ΠΕ.ΧΩ.ΔΕ για κατάργηση της δημοσίευσης δια¬ 
γραμμάτων σε ΦΕΚ, αποφασίζουμε: 

1. Εγκρίνουμε το Πολεοδομικό σχέδιο Αναθεώρησης τμημά¬ 
των των πολεοδομικών ενοτήτων ΧΐΧ και XX των περιοχών 
«Ράχη Σαμή» και «σχεδίου διανομής» του Οικισμού Ανατολής με 
τον καθορισμό οικοδομήσιμων χώρων, οδών, πεζοδρόμων, κοι¬ 
νοχρήστων χώρων, πλατειών, χώρων Νηπιαγωγείου- παιδικού 
σταθμού. Δημοτικού σχολείου, παιδικού σταθμού - κοινοτικού 
καταστήματος - πνευματικού κέντρου, κέντρου εργαζομένου κο¬ 
ριτσιού, παιδαγωγικής Ακαδημίας και Γυμνασίου, όπως φαίνε¬ 
ται στα έξι (6) διαγράμματα σε κλίμακα 1:1000 που θεωρήθη¬ 
καν από την προϊσταμένη του τμήματος Πολεοδομίας και Πολεο¬ 
δομικών εφαρμογών Ιωαννίνων και τα οποία αναρτώνται ταυτό¬ 
χρονα με την δημοσίευση σε ΦΕΚ αυτής της απόφασης στον πί¬ 
νακα ανακοινώσεων του τμήματος πολεοδομίας και πολεοδομι¬ 
κών εφαρμογών Ιωαννίνων. 

2. Εγκρίνουμε όπως διατυπώνεται στις επόμενες παραγρά¬ 
φους τον πολεοδομικό κανονισμό τμημάτων των πολεοδομικών 
ενοτήτων XIX και XX του οικισμού Ανατολής των οποίων το πο¬ 
λεοδομικό σχέδιο Αναθεώρησης εγκρίνουμε με την παράγραφο 1 
της παρούσας απόφασης. 

3. Στους οικοδομήσιμους χώρους καθορίζεται η χρήση αμι¬ 
γούς κατοικίας όπως προσδιορίζεται με το άρθρο 4 παράγραφοι 1 
και 2 του Π.Δ. 81 της 23/29.1.1980 (ΦΕΚ 27 Α'). 

4. Στα τμήματα των οικοδομικών τετραγώνων που χαρακτη¬ 
ρίζονται με μπλε διακεκομένη γραμμή καθορίζεται η χρήση γενι¬ 
κής κατοικίας όπως προσδιορίζεται με το άρθρο 5 παρ. 1 του 
Π.Δ. 81 της 23/29.1.1980 (ΦΕΚ 27 Α'). 

5. Στο πρόσωπο των οικοπέδων οικοδομημένων ή μη επιβάλ¬ 
λονται προκήπια με πλάτος όπως φαίνεται στα αντίστοιχα δια¬ 
γράμματα. 

6. Τα ελάχιστα όρια εμβαδού και προσώπου καθώς και οι λοι¬ 
ποί όροι και περιορισμοί δόμησης ορίζονται κατά τομείς Γ,Δ,Ε ως 
εξής: 

Α) Τομέας Γ. 

1. Ελάχιστο πρόσωπο: δέκα πέντε (15μ) 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγούμενης παραγράφου θεωρού¬ 
νται άρτια και οικοδομήσιμα τα οικόπεδα εφ’ όσον έχουν κατά την 
δημοσίευση της παρούσας απόφασης: 

ελάχιστου πρόσωπο: δώδεκα (12) μ. 

ελάχιστου εμβαδόν: διακόσια πενήντα (250) τ.μ. 

3. Επί πλέον των προϋποθέσεων των προηγούμενων παρα¬ 
γράφων 1 και 2 τα οικόπεδα θεωρούνται άρτια και οικοδομήσιμα 
εφ’ όσον μέσα στο οικοδομήσιμο τμήμα αυτών εγγράφεται κά¬ 
τοψη κτιρίου με ελάχιστη επιφάνεια πενήντα (50) τ.μ. και ελάχι¬ 
στη πλευρά πέντε (5) μ. 

4. Μέγιστο ποσοστό κάλυψης των οικοπέδων: 

σαράντα τοις εκατό (40%) της επιφάνειας των. 

5. Συντελεστής δόμησης: 0,7 

6. Το μέγιστο επιτρεπόμενο ύψος των κτιρίων ορίζεται σε επτά 
και μισό (7,50) μ. Το παραπάνω ύψος προσαυξάνεται κατά δύο 
μέτρα και εβδομήντα εκατοστά (2,70) για την κατασκευή στέγης 
η οποία είναι υποχρεωτική με κλίση μέχρι πενήντα τοις εκατό 
(50%). 

7. Οι οικοδομικές άδειες που θα εκδίδονται στον παραπάνω 
τομέα θα εκδίδονται μετά από έλεγχο της Ε.Π.Α.Ε. 

Β) Τομέας Δ 

1. ελάχιστο πρόσωπο: δέκα τέσσερα (14) μ. 
ελάχιστο εμβαδόν: τριακόσια (300) τ.μ. 

2. Κατά παρέκκλιση της προηγούμενης παραγράφου θεωρού¬ 
νται άρτια και οικομήσιμα τα οικόπεδα εφ’ όσον έχουν κατά την 
δημοσίευση της παρούσης απόφασης: 

ελάχιστο πρόσωπο: δώδεκα (12) μ. 
ελάχιστο εμβαδόν: διακόσια (200) τ.μ. 

3. Επί πλέον των προϋποθέσεων των προηγουμένων παρα¬ 
γράφων 1 και 2 τα οικόπεδα θεωρούνται άρτια και οικοδομήσιμα 
εφόσον μέσα στο οικοδομήσιμο τμήμα αυτών εγγράφεται κάτοψη 
κτιρίου με: 

ελάχιστη επιφάνεια πενήντα (50) τ.μ. και 
ελάχιστη πλευρά πέντε (5) μ. 

4. Μέγιστο ποσοστό κάλυψης των οικοπέδων πενήντα τοις 
εκατό (50%) της επιφάνειας των. 

5. Συντελεστής δόμησης: 0,8 

6. Το μέγιστο επιτρεπόμενο ύψος των κτιρίων ορίζεται σε δέκα 
(10) μ. Το παραπάνω ύψος προσαυξάνεται κατά ένα μέτρο και 
πενήντα εκατοστά (1,50) για την κατασκευή στέγης η οποία είναι 
υποχρεωτική με κλίση μέχρι πενήντα τοις εκατό (50%). 

Γ) Τομέας Ε 

1. Ελάχιστον πρόσωπο: δώδεκα (12) μ. 

Ελάχιστο εμβαδόν: διακόσια πενήντα (250) τ.μ. 

2. Κατά παρέκκλιση της προηγούμενης παραγράφου θεωρού¬ 
νται άρτια και οικομήσιμα τα οικόπεδα εφ’ όσον έχουν κατά την 
δημοσίευση της παρούσης απόφασης: 

ελάχιστο πρόσωπο: δέκα (10) μ. 
ελάχιστο εμβαδόν: εκατόν πενήντα (150) τ.μ. 

3. Επί πλέον των προϋποθέσεων των προηγούμενων παρα¬ 
γράφων 1 και 2 τα οικόπεδα θεωρούνται άρτια και οικοδομήσιμα 
εφόσον μέσα στο οικοδομήσιμο τμήμα αυτών εγγράφεται κάτοψη 

^κτιρίου με ελάχιστη επιφάνεια πενήντα (50) τ.μ. και ελάχιστη 
πλευρά πέντε (5) μ. 

4. Μέγιστο ποσοστό κάλυψης των οικοπέδων: 
πενήντα τοις εκατό (50%) της επιφάνειας των. 

5. Συντελεστής δόμησης: 0,8. 

6. Το μέγιστο επιτρεπόμενο ύψος των κτιρίων ορίζεται σε δέκα 
(10) μ. Το παραπάνω ύψος προσαυξάνεται κατά ένα μέτρο και 
πενήντα εκατοστά (1,50) για την κατασκευή στέγης η οποία είναι 
υποχρεωτική με κλίση μέχρι πενήντα τοις εκατό (50%). 

Στους παραπάνω τομείς επί πλέον των τιθεμένων ορίων πα- 
ρεκκλίσεως για την αρτιότητα θεωρούνται κατά παρέκκλιση άρ¬ 
τια τα οικόπεδα που: 

Έχουν τις προϋποθέσεις του άρθρου 25 του Ν. 1337/83. 
Η στέγη των κτιρίων κατασκευάζεται μετά την ολοκλήρωση 
του φέροντα οργανισμού του κτιρίου και πριν από την συνέχιση 
των υπολοίπων εργασιών. Η ισχύς της παρούσης απόφασης αρχί¬ 
ζει από την δημοσίευσή της στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 21 Νοεμβρίου 1988 
Ο Νομάρχης 

ΔΗΜΗΤΡΙΟΣ ΟΙΚΟΝΟΜΟΥ 
- 4 - 


Αριθ. Π-2941 (8) 

Ένταξη σε κατηγορίες και καθορισμόςορίων του οικισμού ΤΑ¬ 
ΛΑΝΤΑ της Κοινότητας Ταλάντων Επιδ. Λιμηράς, με καθο¬ 
ρισμό όρων και περιορισμών δόμησης. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του Ν. 3200/55 και του Ν.Δ. 532/72 «περί 
διοικητικής αποκέντρωσης». 

2. Τις διατάξεις του Α.Ν. 314/68 «περί παροχής αρμοδιοτή¬ 
των στον υπουργό Β. Ελλάδος και τους Νομάρχες», όπως τροπο¬ 
ποιήθηκε με το Ν.Δ. 1018/71. 

3. Τις διατάξεις του Ν.Δ. της 17.7.1923 «περί σχεδίων πό¬ 
λεων». 

4. Τις διατάξεις του Ν. 1337/83, όπως τροποποιήθηκε με το 
Ν. 1512/85. 

5. Τις διατάξεις του Ν. 1577/85 περί ΓΟΚ. 

6. Τις διατάξεις του Π.Δ. της 24.4.85 «περί τρόπου καθορι¬ 
σμού ορίων οικισμών της χώρας μέχρι 2.000 κατοίκους, κατη¬ 
γοριών αυτών και καθορισμού όρων και περιορισμών δόμησής 
τους», όπως τροποποιήθηκε με το από 14.2.87 Π.Δ. (ΦΕΚ 133 
Δ' της 23.2.1987). 

7. Τις προτάσεις των ιδιωτών μελετητών Μηχανικών, στους 
οποίους ανατέθηκε η σχετική μελέτη στα πλαίσια του προγράμ¬ 
ματος των ανοικτών πόλεων, που αφορούν τον προσδιορισμό των 
ορίων του υπόψη οικισμού. 

8. Τα δελτία αρχιτεκτονικής αναγνώρισης του οικισμού που 
συμπληρώθηκαν από τους προαναφερόμενους μελετητές κατά τις 
υποδείξεις των σχετικών προδιαγραφών του ΥΠ.ΠΕ.ΧΩ.ΔΕ. 

9. Τα πληθυσμιακά στοιχεία των δύο τελευταιών απογραφών 
του κράτους από την Ε.Σ.Υ.Ε. 

10. Την αποφ. οικ. Π.-297/1984 «Καθορισμός οικισμών που 
εφαρμόζονται οι όροι και περιορισμοί δόμησης του 623/12/ 
1982 Π.Δ. (ΦΕΚ 136 Δ'/15.2.84). 

11. Την υπ’ αριθμό 24/1988 Απόφαση (γνωμοδότηση για 
την παραπάνω μελέτη) του Κοιν. Συμβουλίου Ταλάντων ύστερα 
από την τήρηση της νόμιμης διαδικασίας. 

12. Το υπ’ αριθμό 1611/9.8.88 έγγραφο της Δ/νσης Δασών 
Λακωνίας. 

13. Το υπ’ αριθμό 440/27.6.88 έγγραφο της Ε’ Εφορείας 
Προϊστορικών και κλασσικών Αρχαιοτήτων Σπάρτης. 

14. Την γνωμοδότηση του Συμβουλίου Χ.Ο.Π. του Νομού 
που λήφθηκε κατά την συνεδρία στις 30.8.1988 με αριθμό πρά¬ 
ξης 12η, αποφασίζουμε: 

1. Κατατάσσουμε τον οικισμό ΤΑΛΑΝΤΑ της κοινότητας Τα¬ 
λάντων, στις κατηγορίες: 

α) ως προς την θέση στο χώρο: ούτε περιαστικός, ούτε παρα¬ 
λιακός ή τουριστικός. 

β) ως προς τον βαθμό προστασίας: Αδιάφορος 
γ) ως προς την δυναμικότητα: Στάσιμος 
δ) ως προς τον βαθμό διασποράς: Συνεκτικός 
ε) ως προς το μέγεθος: Μικρός 

2. Καθορίζουμε τα όρια του οικισμού ΤΑΛΑΝΤΩΝ της κοινό¬ 
τητας Ταλάντων Επιδ. Λιμηράς με τα στοιχεία 1 έως 15, όπως 
αυτά φαίνονται στο συνοδευτικό της παρούσας σχεδιάγραμμα σε 
κλίμακα 1:5.000, που αποτελεί αναπόσπαστο μέρος της απόφα¬ 
σης αυτής και συντάχθηκε με βάση τα στοιχεία του χάρτη και 
επιτόπιου ελέγχου. 

3. Καθορίζουμε τους ακόλουθους γενικούς και ειδικούς όρους 
και περιορισμούς δόμησης, για τον προαναφερόμενο οικισμό: 

Α. Γενικοί όροι δόμησης: 

I. Μέσα στα όρια του οικισμού ισχύουν οι γενικοί όροι δόμησης 
που προβλέπονται από το Π.Δ. της 24.4.85 (ΦΕΚ 181 Δ' της 
3.5.85) όπως τροποποιήθηκε με το από 14.2.87 Π.Δ. (ΦΕΚ 
133 Δ' της 23.2.1987) και για τον οικισμό αυτό καθορίζουμε 
την κατά κανόνα αρτιότητα στα τριακόσια (300) τ.μ. 

II. Κατά παρέκκλιση, μέσα στα πλαίσια του οικισμού αυτού θε¬ 
ωρούνται άρτια τα οικόπεδα με όποιο εμβαδό είχαν στις 

3.5.1985, ημέρα δημοσίευσης του από 24.4.85 Π.Δ. 

III. Κατά την μελέτη οριοθέτησης του οικισμού που έγινε σύμ¬ 
φωνα με το από 24.4.85 Π.Δ. (ΦΕΚ 181 Δ’ της 3.5.85 προέ- 
κυψε ότι όλα τα κτίρια στον οικισμό είναι μονώροφα και διώροφα, 
όπως φαίνεται και στο αντίστοιχα δελτίο Αρχιτεκτονικής Ανα¬ 
γνώρισης και γι’ αυτό το λόγο, το μέγιστο επιτρεπόμενο ύψος 
των κτιρίων ορίζεται σε 7,50 μ. 

Επιτρέπεται η υπέρβαση του μεγίστου επιτρεπόμενου ύψους 
μόνο για την κατασκευή στέγης η οποία στο ανώτερο σημείο της 
δεν θα υπερβαίνει τα 2,00 μ. 

Β. Ειδικοί όροι δόμησης: 

α) οι διώροφες ανεγειρόμενες οικοδομές θα καλύπτονται με 
στέγη. 

β) Επιβάλλονται ξύλινα κουφώματα 

γ) Οι ενδείξεις του δελτίου Αρχιτεκτονικής Αναγνώρισης που 
συνοδεύει την παρούσα και αποτελεί αναπόσπαστο μέρος της είναι 
δυνητικές για τον ιδιοκτήτη ή τον μελετητή. 

4. α) Πριν από οποιαδήποτε κατάτμηση οικοπέδων μέσα στα 
όρια του οικισμού, θα πρέπει να θεωρείται το σχετικό τοπογρα¬ 
φικό διάγραμμα από το Τ.Π. & Π.Ε. της Νομαρχίας, ώστε να 


εξασφαλίζεται η συνέχεια των κοινοχρήστων χώρων, σύμφωνα 
με τα οριζόμενα στις διατάξεις της παραγρ. 1 του άρθρου 6 του 
από 24.4.1985 Π.Δ/γμα (ΦΕΚ 181 Δ’ της 3.5.1985) όπως 
τροποποιήθηκε με το από 14.2.1987 Π.Δ/γμα (ΦΕΚ 133 Δ’ 
της 23.2.1987). 

β) Να εξασφαλίζεται οπωσδήποτε η συνέχεια των υφισταμέ¬ 
νων ή εγκεκριμένων δρόμων του οικισμού. 

Η παρούσα απόφαση με την καρτέλα των ειδικών όρων δόμη¬ 
σης που την συνοδεύουν, να δημοσιευθεί στην Εφημερίδα της Κυ- 
βερνήσεως. 

Αμέσως μετά την δημοσίευση της στην Εφημερίδα της Κυβερ- 
νήσεως ακριβές αντίγραφό του υπό κλίμακα 1:5.000 πρωτοτύ¬ 
που διαγράμματος που την συνοδεύει, να αναρτηθεί επί δέκα πέ¬ 
ντε (15) ημέρες στον Πίνακα ανακοινώσεων του Τμήματος Πολε¬ 
οδομίας και Πολεοδομικών Εφαρμογών Ν. Λακωνίας, για να λά¬ 
βουν γνώση οι ενδιαφερόμενοι. 

Σπάρτη, 17 Νοεμβρίου 1988 
Ο Νομάρχης 

ΑΡΙΣΤΕΙΔΗΣ ΝΙΖΑΜΗΣ 


ξΜΙΟ ΑΡΧΙΤΕΚΤΟΝΙΚΗΣ ΑΗΑΓΗΠΡΙ5ΗΣ 


ΑΡ. ΕΣΤΕ 




ΣΤΟΙΧΕΙΑ ΙΟΥ'.ΚΤΙΡΙΟΥ 


ίνίΜ ί'ΜΓ! 


0Ρ 0&. Β' ΟΡΡΟ. ΠΑΡΑΤΗΡΗΘΕΙΣ 
ΧΡ0Μ. ΥΛ1Κ. ΙχΡΟκΓ ΛΕΠΤΟΜΕΡΕΙΕΣ- 

Αριθ. ΟΙΚ.4368/3343 (9) 

Χαρακτηρισμός του δρόμου Πεύκων έως Νότιο οδικό άξονα Ιερά- 

πετρας Ν. Λασιθίου ως Κοινοτικού. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις του Ν. 3200/55 «περί Διοικητικής αποκε- 
ντρώσεως». 

2. Τις διατάξεις του Ν.Δ. 532/1970 «περί συμπληρώσεως 
των διατάξεων «περί Διοικητικής αποκεντρώσεως». 

3. Τις διατάξεις του Β.Δ. 712/70 «περί καθορισμού αρμοδιο¬ 
τήτων κλπ. Περ/κών Αρχών Υπουργείου Δημ. Έργων». 

4. Το άρθρο 27 του Ν. 1558/1985 ΦΕΚ 187/Α/26.7.83 
«περί σύστασης Υπουργείου ΠΕ.ΧΩ.ΔΕ». 

5. Τις διατάξεις του από 24.5.85 Π. Δ/τος (ΦΕΚ 270/Δ’/ 
31.5.85) και ιδιαίτερα το άρθρο 1 αυτού. 

6. Την με αριθμ. 10/1986 απόφαση του Κοινοτικού Συμβου¬ 
λίου Πεύκων. 

7. Την με αριθμ. 159/20.11.88 γνωμοδότηση του Συμβου¬ 
λίου Χωροταξίας Οικισμού και Περιβάλλοντος Νομού Λασιθίου, 
αποφασίζουμε: 

Αναγνωρίζεται ο μοναδικός δρόμος που ενώνει τον Οικισμό 
Πεύκων με τον Νότιο οδικό άξονα Ιεράπετρας ως Κοινοτικός, 
όπως φαίνεται στο σχετικό πρωτότυπο διάγραμμα σε κλ. 
1:125.000 που έχει θεωρηθεί από τον Προϊστάμενο του Τ.Π. και 
Π.Ε. και που συνοπτικό του αντίτυπο θα αναρτηθεί για 15 ημέρες 
στον πίνακα ανακοινώσεων του Τμήματος Πολεοδομίας και Πο- 
λεοδομικών Εφαρμογών, αμέσως μετά την δημοσίευση της πα¬ 
ρούσας στο ΦΕΚ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άγ. Νικόλαος, 24 Ιανουάριου 1988 

Ο Νομάρχης 
Γ. ΤΖΑΝΑΚΑΚΗΣ 

- ♦- 

Αριθ. 4121/3339 (10) 

Τροποποίηση του ρυμοτομικού σχεδίου Αγίου Νικολάου (Ν. Λα¬ 
σιθίου) στο Ο.Τ. 161 και καθορισμός των όρων δομήσεως 

τμήματος αυτού. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις του Ν.Δ/τος «περί σχεδίων πόλεων κλπ.». της 
17ης Ιουλίου 1923 όπως μεταγενέστερα τροποποιήθηκαν και 
συμπληρώθηκαν και ειδικώτερα τα άρθρα 3, 9 και 70 αυτού. 

2. Τις διατάξεις του Α.Ν. 314/68 (ΦΕΚ 47/Α’) όπως μετα¬ 
γενέστερα τροποποιήθηκαν και συμπληρώθηκαν με το με αριθμ. 
1018/71 Ν. Δ/γμα (ΦΕΚ 220/Α') και με την παρ. 3 του άρ¬ 
θρου 34 του Ν. 1577/85 (ΦΕΚ 210/Α'). 

3. Τις διατάξεις του Π.Δ/τος 183/86 (ΦΕΚ 70/Α'). 

4. Την με αριθμ. 3788/78 απόφαση του Σ.τ.Ε. 

5. Τις με αριθμ. 137/88 και 343/88 αποφάσεις του Δημοτι¬ 
κού Συμβούλου Αγίου Νικολάου. 

6. Τις αριθμ. 55/88, 105/88 και 112/88 γνωμοδοτήσεις 
του Συμβουλίου Χωροταξίας Οικισμού και Περιβάλλοντος Νο¬ 
μού Λασιθίου, αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου Αγίου Νι¬ 
κολάου στο Ο.Τ. 163 με τον αποχαρακτηρισμό του με στοιχεία 
ΑΒΓΔΕΜΡΛΚΖΗΧΑ κοινόχρηστου χώρου και με τον χαρακτη¬ 
ρισμό του σε οικοδομήσιμο χώρο. 

Άρθρο 2 

α) Καθορίζεται το με στοιχεία ΧΤΣΡΛΚΖΗΧ διάγραμμα κά¬ 
λυψης της οικοδομής και β) καθορίζεται η με στοιχεία ΑΒΓΔΕΜ 
οικοδομική γραμμή μέχρι την οποία μπορεί να κατασκευασθεί 


υπόγειος χώρος γκαράζ, με την μεγίστη επιτρεπομένη από τις 
ισχύουσες διατάξεις επιφάνεια, όπως φαίνεται στο σχετικό πρω¬ 
τότυπο διάγραμμα σε κλ. 1:200 που έχει θεωρηθεί από τον Προϊ¬ 
στάμενο του Τ.Π. και Π.Ε. και που συνοπτικό του αντίτυπο, θα 
αναρτηθεί για 15 ημέρες στον πίνακα ανακοινώσεων του Τμήμα¬ 
τος Πολεοδομίας και Πολ/κών Εφαρμογών αμέσως μετά την 
δημοσίευση της παρούσας στο Φ.Ε.Κ. 

Άρθρο 3 

Καθορίζονται οι παρακάτω όροι δόμησης για τον με στοιχεία 
ΑΒΓΔΕΜΡΛΚΖΗΧΑ χώρο: 

α) Μέγιστο ποσοστό κάλυψης 60% 
β) Μέγιστος συντελεστής δόμησης 2,1 
γ) Μέγιστο ύψος 14,5 μ. 

Άρθρο 4 

Η ισχύς της παρούσας αρχίζει από την δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άγ. Νικόλαος, 22 Νοεμβρίου 1988 

Ο Νομάρχης 
Γ. ΤΖΑΝΑΚΑΚΗΣ 

-♦- 

Αριθ. οικ.8831/3204 (11) 

Κατηγοριοποίηση, καθορισμός ορίων και όρων δόμησης του οικι¬ 
σμού Μικρομάνης Ν. Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Το Π.Δ/γμα 24.4.85 (ΦΕΚ 181Δ/3.5.85) με θέμα: 
«Τρόπος καθορισμού ορίων οικισμών της χώρας μέχρι 2.000 κα¬ 
τοίκους, κατηγορίες αυτών και καθορισμός όρων και περιορι¬ 
σμών δόμησής τους, όπως τροποποιήθηκε με το Π.Δ/γμα 1/ 
4.2.87 (ΦΕΚ 133Δ/23.2.1987). 

2. Την υπ’ αρ. Γ4δ/15883/1903/8.2.88 απόφαση των 
υπουργών Προεδρίας και Περιβάλλοντος Χωροταξίας και Δημο¬ 
σίων Έργων. 

3. Την απογραφή οικισμών και πληθυμσού του Ν. Μεσσηνίας 
έτους 1981 της Ε.Σ.Υ.Ε. 

4. Την μελέτη των «Ανοιχτών πόλεων», που εκπονήθηκε από 
ομάδα μελετητών για τον οικισμό Μικρομάνης, σύμφωνα με τις 
προδιαγραφές και τις οδηγίες που δόθηκαν κατά καιρούς. 

5. Την απόφαση του κοινοτικού συμβουλίου για τον οικισμό 
Αρ. απόφασης 47/1987. 

6. Την ομόφωνη γνώμη με αρ. πρακτικού 2ο (θέμα 4ον) για 
τον οικισμό Μικρομάνης, του Συμβουλίου ΧΟΠ για τα όρια οικι¬ 
σμών, για την κατηγοριοποίηση και τον καθορισμό όρων δόμη¬ 
σης του οικισμού αποφασίζουμε: 

1. Καθορίζουμε τα όρια του οικισμού Μικρομάνης όπως αυτά 
φαίνονται στα θεωρημένα από την Προϊσταμένη Τ.Π. και Π.Ε.Ν. 
Μεσσηνίας διαγράμματα οικισμού, σε κλίμακα 1:5.000 που συ¬ 
νοδεύει την απόφαση. 

2. Εγκρίνουμε την κατηγοριοποίηση του οικισμού 

Θέση στο χώρο: (Α3) Ούτε παραλιακός, περιαστικός, τουριστι¬ 
κός 

Βαθμός Προστασίας: (Β3) Αδιάφορος . 

Δυναμικότητα: (Γ2) Στάσιμος 
Βαθμός διασποράς: (Δ1) Συνεκτικός 
Μέγεθος: (Ε2) Μεσαίος 
Εγκρίνουμε ως γενικούς όρους δόμησης: 

1. Καθορίζουμε την αρτιότητα των οικοπέδων που περιλαμ¬ 
βάνονται στα όρια του οικισμού Μικρομάνης σε 500 τ.μ. 

3.2. Κατά παρέκκλιση, εντός των ορίων του οικισμού, θεω¬ 
ρούνται άρτια τα οικόπεδα, με όποιο εμβαδόν είχαν στις 
3.5.1985 ημέρα δημοσιεύσεως του από 24.4.1985 Π. Δ/τος. 

4. Εγκρίνουμε ως ειδικούς όρους δόμησης: 

Για τον οικισμό Μικρομάνης επιβολή στέγης με κλίση 50% 
για μονόρριχτες, 30% - 40% για δίρριχτες και τετράρριχτες, 
επικάλυψη με κεροιμίδι γενικώς. 

Απαγορεύονται οι περιμετρικοί και συνεχόμενοι εξώστες που 
να αντιστοιχούν σε ανοίγματα και να έχουν λειτουργική εξάρτηση 
από την κυρίως οικοδομή. 

Μέγιστο πλάτος εξώστη κατά ΓΟΚ και πάντως όχι μεγαλύ¬ 
τερο από 1,20 μ. 

Στηθαία, κιγλιδώματα και υλικά ελεύθερα. 

5. Κατά τη δόμ.ηση πρέπει να εξασφαλίζεται οπωσδήποτε, η 
συνέχεια των υφισταμένων δρόμων του οικισμού, κατά την κρίση 
της Υπηρεσίας. 

6. Πριν από οποιαδήποτε κατάτμηση οικοπέδων εντός των 
ορίων των οικισμών, θα πρέπει να θεωρείται το σχετικό τοπογρα¬ 
φικό διάγραμμα από το Τ.Π. και Π.Ε. Μεσσηνίας, ώστε να εξα¬ 
σφαλίζεται η συνέχεια των υπαρχόντων κοινοχρήστων χώρων 
και η δημιουργία νέων, σύμφωνα με τα οριζόμενα στην παρ. 1 
του άρθρου 6 του από 24.4.1985 Π. Δ/τος. 

7. Κατά τα λοιπά ισχύει το από 24.4.1985 Π. Δ/γμα όπως 
τροποποιήθηκε με το Π.Δ/γμα 14.2.1987 (ΦΕΚ 133Δ'/ 
87). 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Μετά την δημοσίευση της απόφαση αυτής στην Εφημερίδα 


της Κυβερνήσεως, θα γίνει ανάρτηση των διαγραμμάτων στο 
Γραφείο Ε.Π.Α. του Τ.Π. και Π.Ε. Καλαμάτας για διάστημα 15 
ημερών. Ο αριθμός διαγραμμάτων είναι ένας (1) και η κλίμακά 
αυτού 1:5.000. 

Η απόφαση αυτή ισχύει από την ημερομηνία που θα δημοσιευθεί 
στην Εφημερίδα της Κυβερνήσεως. 

Καλαμάτα, ... Οκτωβρίου 1988 
Ο Νομάρχης 

ΒΑΣΙΛΗΣ ΠΕΤΡΟΠΟΤΛΑΚΗΣ 
-♦- 

ΔΙΟ ΡΘΩΣΕΙΣ ΣΦΑΛΜΑ ΤΩΝ 

( 12 ) 

Στον καθορισμό των ορίων του αιγιαλού και δημιουργία ζώνης 
παραλίας στη θέση «ΡΟΒΙΕΣ - ΛΙΜΝΗΣ» (κτήμα Παπαδοπού- 
λου) στο Ν. Εύβοιας που δημοσιεύτηκε στο ΦΕΚ 689/27.9.88 
τ. Δ επιφέρεται διόρθωση σφαλμάτων στην αρχή της απόφασης 
και το εσφαλμένο «Ο ΝΟΜΑΡΧΗΣ ΑΤΤΙΚΗΣ» αντικαθίσταται 
με το σωστό «Ο ΝΟΜΑΡΧΗΣ ΕΥΒΟΙΑΣ». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



